Μελισσουργοί Άρτας

Οι  Μελισσουργοί είναι οικισμός της Ηπείρου στην Περιφερειακή Ενότητα Άρτας.

 Γενικά στοιχεία 
Οι  Μελισσουργοί βρίσκονται στις βόρειες πλαγιές των Τζουμέρκων σε υψόμετρο 850 - 870 μέτρα, ακριβώς στα βόρεια όρια με την Περιφερειακή Ενότητα Ιωαννίνων. Είναι το βορειότερο χωριό του νομού και απέχει από την πόλη της Άρτας 72 χλμ. (βορειοανατολικά) και από τα Ιωάννινα 65 χλμ. (νοτιοανατολικά). Ο πληθυσμός του σύμφωνα με την απογραφή του 2001 ήταν 671 κάτοικοι, ενώ με την απογραφή του 2011 είναι 419 κάτοικοι. Η απογραφή του 2021 έδειξε πως οι μόνιμοι κάτοικοι έφτασαν τους 264 στον αριθμό.

 Ιστορικά στοιχεία 
Αναφορά στο χωριό με την ονομασία Μελισσουργοί γίνεται ήδη από το 1272. Λέγεται πως η ονομασία του χωριού οφείλεται (κατά μία άποψη) στην εργατικότητα των κατοίκων. Έχουν βρεθεί ίχνη αρχαίας κατοίκησης της περιοχής, στην τοποθεσία Ζηλεούστη.

Οι Μελισσουργοί έχουν βυζαντινή παράδοση, αφού για πολλά χρόνια υπήρξαν Βασιλοχώρι, δηλαδή το αγαπημένο χωριό της βασίλισσας Άννας Παλαιολογίνας Καντακουζινής (13ος - 14ος αιώνας), όπου - σύμφωνα με τις πηγές - κατέφευγε σαν σε αναχωρητήριο, κάθε φορά που ήθελε να ηρεμήσει ή να γλιτώσει απ' τους εχθρούς.

Υπάρχει η σπηλιά στην οποία κρυβόταν ο Κατσαντώνης.

 Φυσικά αξιοθέατα 
Σε όλη την περιφέρεια του χωριού υπάρχουν πάρα πολλές πηγές με τα ωραία μεταλλικά και επιτραπέζια νερά. Κεφαλόβρυσο, Κρυονέρι, Βροτόπι, Αγκάθι είναι μερικές από τις πηγές του χωριού. Από το νερό της πηγής Αγκάθι εμφιαλώνεται το νερό «ΤΖΟΥΜΕΡΚΑ». Η άγρια φύση με τα πολλά νερά και τα ελατόφυτα δάση Αετός, Κερασιά, δίνουν στο χωριό μια ιδιαίτερη φυσική ομορφιά και χάρη και το κάνουν να ξεχωρίζει απ' τα υπόλοιπα Τζουμερκοχώρια.

 Χλωρίδα 
Οι πλαγιές των Τζουμέρκων παρουσιάζουν μεγάλη ποικιλία από αυτοφυή δάση ελάτης και πεύκης καθώς και μεγάλη ποικιλία από καρποφόρα, αειθαλή ή φυλλοβόλα: Βελανιδιές, κουμαριές, αγριοκερασιές, φουντουκιές, κουτσουπιές, φλαμουριές, πλατάνια και ξηροπλάτανοι. Ποικιλία φυτών όπως το σαλέπι, η άγρια μέντα, το τσάι, η θρούμπη, η ρίγανη, η άγρια ορχιδέα, ο νάρκισσος, ο κόκκινος κρίνος όταν ανθίσουν γεμίζουν με το άρωμά τους και το χρώμα τους την περιοχή
μικρογραφία|Τα Τζουμέρκα

 Πανίδα 
Ελάφια, λύκοι, αγριόγατοι, ζαρκάδια, αρκούδες και ασβοί, πέρδικες, τσαλαπετεινοί, αετοί και σταυραετοί. συμβιώνουν στο οικοσύστημα της περιοχής.

 Μονοπάτια 
Ενδεικτικά, κάποια από αυτά:
 Μονοπάτι που οδηγεί από το χωριό σε καταρράκτη, σε υψόμετρο 1.500 μέτρα περίπου. Η πορεία διαρκεί περίπου 2 ώρες.
 Μονοπάτι που οδηγεί από το χωριό στο δάσος Αετού.
 Μονοπάτι περίπου 5 ωρών, που συνδέει το χωριό με τα Θεοδώριανα. Το μονοπάτι διασχίζει δάση ελάτης, πηγές, λιβάδια, εγκαταλειμμένα χωράφια και στάνες. Έχει θέα τα Τζουμέρκα και τη Νότια Πίνδο. Διέρχεται από το Αυτί, 1750 μ. υψόμετρο.

 Μνημεία - Μουσεία 
 Πέτρινο γεφύρι στη θέση Χείμαρρος Κοφερίτας, το οποίο έχει χαρακτηριστεί ως διατηρητέο μνημείο. ΦΕΚ 1617/Β/6-12-2001.
 Λαογραφικό Μουσείο στην κεντρική πλατεία (Εθνικής Αντίστασης) του χωριού.
 Λαογραφικό Μουσείο στην πλατεία της Παναγιάς.

 Αξιόλογες εκκλησίες - Ι. Μονές 
μικρογραφία|Ιερά Μονή Εισοδίων Θεοτόκου
 Ιερά Μονή Εισοδίων Θεοτόκου - 1745. Τοιχογραφίες του 1761.
 Ιερός Ναός Αγ. Νικολάου - 1778. Τοιχογραφίες 19ου αιώνα. (ενοριακός)
 Ιερός Ναός Παναγία
 Ιερός Ναός Αγ. Μάρκου - 1770. Τοιχογραφίες 19ου αιώνα.
 Ιερός Ναός Αγ. Παρασκευής
 Ιερός Ναός Προφ. Ηλία

 Αθλητισμός 
Ο τοπικός αθλητικός σύλλογος των Μελισσουργών είναι η Αθλητική Ένωση Μελισσουργιωτών Άρτας «η Μέλισσα»,Επίσημη ιστοσελίδα Δήμου Τζουμέρκων γνωστή απλά ως «Μέλισσα Άρτας» και ιδρύθηκε το 1978.Παρουσιάζει λεύκωμα για τα 40 χρόνια ιστορίας της το Σάββατο η Μέλισσα artagoal.gr Ανήκει στη δύναμη της Ε.Π.Σ. Άρτας, εκπροσωπώντας την περιοχή στο τοπικό ποδόσφαιρο. 

Έχει κατακτήσει 4 τοπικά πρωταθλήματα (1990, 1994, 1996, 1998)Πρωταθλητές ΕΠΣ Άρτας, επίσημη ιστοσελίδα Ε.Π.Σ. Άρτας και 5 κύπελλα (1982, 1991, 1992, 1995, 1996)Κυπελλούχοι ΕΠΣ Άρτας, επίσημη ιστοσελίδα Ε.Π.Σ. Άρτας και έχει παρουσία στο πρωτάθλημα της Δ΄ Εθνικής κατηγορίας, όπου αγωνίστηκε τις χρονιές 1990-91, 1991-92, 1992-93, 1994-95, 1996-97, 1998-99 και 2002-03.Greece - List of Fourth Level Final Tables rsssf.com

Στο παρελθόν διέθετε επίσης και τμήμα χάντμπολ, το οποίο ιδρύθηκε το 1984 και το 2003 ανέστειλε τη λειτουργία του, έχοντας αγωνιστεί επί σειρά ετών στο πρωτάθλημα Β΄ Εθνικής. Επίσης για διάστημα 2 ετών ο σύλλογος διατήρησε και τμήμα μπάσκετ, λειτουργώντας εντελώς ερασιτεχνικά.Επίσημη σελίδα facebook του συλλόγου

 Διοίκηση 
μικρογραφία|Η πρώην κοινότητα Μελισσουργών
Οι Μελισσουργοί αποτελούσαν μέχρι και το 2010 ξεχωριστή κοινότητα που καταλάμβανε ένα ορεινό τμήμα στο βορειότερο σημείο του νομού, στις πλαγιές των Τζουμέρκων. Η κοινότητα καταλάμβανε έκταση 36,5 τ.χλμ. και συνόρευε με τον δήμο Αγνάντων και με τους νομούς Τρικάλων και Ιωαννίνων. Μετά το σχέδιο Καλλικράτης και τις ελληνικές αυτοδιοικητικές εκλογές 2010 οι Μελισσουργοί ανήκουν στο Δήμο Κεντρικών Τζουμέρκων ως ξεχωριστή δημοτική κοινότητα.

Δείτε: Κοινότητα Μελισσουργών 

 Προσωπικότητες 
 Δημήτρης Τσοβόλας, πρώην υπουργός, πρώην πρόεδρος του κοινοβουλευτικού κόμματος ΔΗΚΚΙ και δικηγόρος.
 Γιάννης Μπανιάς, αντιδικτατορικός αγωνιστής, πρώην βουλευτής και πρόεδρος της Ανανεωτικής Κομμουνιστικής Οικολογικής Αριστεράς.
 Ράβανος Άρης, δημοσιογράφος

 Δείτε επίσης 
 Αθαμανικά όρη

 Παραπομπές 

 Εξωτερικοί σύνδεσμοι 
 Μελισσουργοί Άρτας
 Discover TZOUMERKA
 Π.Ε. Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων